《寄道友》
宋代·卫宗武

忆昨君有行，飘飘气欲仟。
去作苏门啸，不觉晚岁年。
云采照高秋，盟言尚无愆。
远间传征鸿，俄乃栖冷泉。
北山有野鹤，长唳声闻天。
高人游华胥，岂不惊昼眠。
囊中宝苑书，香翰徒联翩。
安得九灵光，晔晔飞我前。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。